**ชื่อโครงการ** **อาหารกลางวัน**

**แผนงาน**  งานบริหารทั่วไป

**สอดคล้องกับนโยบาย สพฐ.** ด้านความปลอดภัย

**สอดคล้องกับนโยบาย สพป.ปข.1** นโยบายที่ 3 ผู้เรียน ครูและบุคลากรทางการศึกษา และ

สถานศึกษา ได้รับการดูแลความปลอดภัยจากภัยคุกคามทุกรูปแบบ

สามารถปรับตัวต่อโรคอุบัติใหม่ โรคอุบัติซ้ำ และรองรับวิถีชีวิตใหม่

รวมถึงการจัดสภาพแวดล้อมที่เอื้อต่อการมีสุขภาวะที่ดี

**สอดคล้องกับกลยุทธ์สถานศึกษา** ข้อที่ 2 คุณลักษณะที่พึงประสงค์ของผู้เรียน

**สนองมาตรฐานคุณภาพการศึกษา** มาตรฐานที่ 2 กระบวนการบริหารและการจัดการ

**ลักษณะโครงการ** โครงการต่อเนื่อง

**ผู้รับผิดชอบโครงการ** นางสมจิตร เก่งตรง

**ระยะเวลาดำเนินการ** ตุลาคม 2565 ถึง กันยายน 2566

**1. หลักการและเหตุผล**

เด็กเป็นทรัพยากรบุคคลที่สำคัญของชาติ ซึ่งจะต้องได้รับการพัฒนาทั้งทางด้านร่างกาย จิตใจ สติปัญญา และสังคม ให้มีคุณภาพอันพึงประสงค์ตามวัยและวุฒิภาวะ เป็นกำลังในการพัฒนาท้องถิ่นของตนและชาติบ้านเมืองให้เจริญต่อไป นโยบายของสำนักงานคณะกรรมการการศึกษาขั้นพื้นฐาน มุ่งเน้นให้นักเรียนมีสุขภาพร่างกายที่แข็งแรงสมบูรณ์ และรับประทานอาหารตามหลักโภชนาการ มีคุณค่า สุก สะอาดและปลอดภัย และได้รับประทานอาหารครบ ๕ หมู่ การที่เด็กจะมีคุณภาพอันพึงประสงค์ได้นั้นสุขภาพเป็นสิ่งที่สำคัญยิ่งต่อการพัฒนา อาหารกลางวันจึงมีความสำคัญต่อนักเรียนเป็นอย่างยิ่งเพราะจะทำให้นักเรียนมีสุขภาพร่างกายที่แข็งแรงสมบูรณ์ และมีผลต่อการจัดกิจกรรมการเรียนการสอนในโรงเรียน นักเรียน ส่วนใหญ่มีฐานะทางครอบครัวยากจน การดูแลด้านสุขภาพจึงเป็นปัญหาอย่างยิ่ง เนื่องจากขาดแคลนอาหารกลางวันทำให้ร่างกายและสติปัญญาไม่เจริญเติบโตตามวัยและวุฒิภาวะ ปัจจุบันโรงเรียนบ้านบางสะพานน้อย เปิดสอนตั้งแต่ระดับชั้นอนุบาล 1 ถึง ชั้นมัธยมศึกษา ปีที่ 3 มีนักเรียนทั้งหมด 425 คน แยกเป็นระดับอนุบาล 43 คน ระดับประถม 231 คน และระดับมัธยมศึกษา 151 คน ได้รับการสนับสนุนงบประมาณอาหารกลางวันจากเทศบาลบางสะพานน้อย ได้จัดสรรให้กับนักเรียนตั้งแต่ชั้นอนุบาลจนถึงชั้นปะถมศึกษาปีที่ ๖ ฉะนั้น โรงเรียนบ้านบางสะพานน้อยจึงได้จัดทำโครงการนี้ขึ้นเพื่อให้นักเรียนขาดสารอาหารและยากจนได้รับประทานอาหารกลางวันที่เพียงพอและมีคุณค่าทางโภชนาการ ทำให้นักเรียนมีสุขภาพไม่สมบูรณ์แข็งแรง ซึ่งจะส่งผลให้การพัฒนาคุณภาพการศึกษาได้ดียิ่งขึ้น

**2. วัตถุประสงค์**

2.1 เพื่อให้นักเรียนได้รับประทานอาหารกลางวันที่มีคุณค่าทางโภชนาการ 2.2 เพื่อช่วยเหลือนักเรียนยากจนขาดแคลนได้รับประทานอาหารกลางวัน 2.3 เพื่อเป็นการฝึกนิสัยของนักเรียนในการรับประทานอาหารกลางวันที่มีคุณค่าทางโภชนาการ

**3. เป้าหมาย**

**3.1 เชิงปริมาณ**

**(**1) นักเรียนทุกคนได้รับประทานอาหารกลางวันทุกวัน

**3.2 เชิงคุณภาพ**

(1) นักเรียนได้รับประทานอาหารที่มีคุณค่าทางโภชนาการ สะอาดและถูกสุขอนามัย

(2) ร้อยละ 100 ของนักเรียน มีสุขภาพร่างกายเจริญเติบโตแข็งแรงสมตามวัย

**4. วิธีการดำเนินงาน**

|  |  |  |  |
| --- | --- | --- | --- |
| **ลำดับที่** | **กิจกรรม/ขั้นตอนการดำเนินงาน** | **ระยะเวลาดำเนินงาน** | **ผู้รับผิดชอบ** |
| 1 | ประชุมคณะครูสำรวจข้อมูลนักเรียนที่ขาดสารอาหารและผู้ขาดแคลน | ต.ค.65 | ผู้อำนวยการ |
| 2 | จัดทำโครงการและเสนอขออนุมัติ | ต.ค.65 | นางสมจิตร เก่งตรง |
| 3 | มอบหมาย แต่งตั้งผู้รับผิดชอบ | ต.ค.65 | ผู้อำนวยการ |
| 4 | ดำเนินการตามโครงการ | ต.ค.65 – ก.ย.66 | นางสมจิตร เก่งตรง |
| 5 | ติดตาม กำกับ แก้ปัญหา เพื่อให้การปฏิบัติงานเป็นไปด้วยความเรียบร้อย | ต.ค. 2565 ถึง ก.ย. 2566 | ผู้อำนวยการ |
| 6 | ประเมินผลและรายงานผลการปฏิบัติงาน | ก.ย.66 | นางสมจิตร เก่งตรง |

**5. ระยะเวลาและสถานที่ดำเนินงานการ**

ระยะเวลา ตุลาคม 2565 ถึง กันยายน 2566

สถานที่ดำเนินการ โรงเรียนบ้านบางสะพานน้อย

**6. งบประมาณการดำเนินการ**

6.1 งบประมาณสนับสนุนจากเทศบาลตำบลบางสะพานน้อย จำนวน 1,150,800 บาท

6.2 รายละเอียดการใช้งบประมาณ

|  |  |  |  |  |  |
| --- | --- | --- | --- | --- | --- |
| **ที่** | **กิจกรรม/รายละเอียด** | **งบประมาณที่ใช้ในโครงการ** | | | |
| **ค่าตอบแทน** | **ค่าใช้สอย** | **ค่าวัสดุ** | **รวม** |
| 1 | จัดทำอาหารกลางวัน 200 วัน  21 บาท/คน/วัน  (จำนวน 274 คน) | - | - | 1,150,800 | 1,150,800 |
|  | รวม | - | - | 1,150,800 | 1,150,800 |

**7. การประเมินผล**

|  |  |  |
| --- | --- | --- |
| **ตัวบ่งชี้ความสำเร็จ** | **วิธีการประเมิน** | **เครื่องมือที่ใช้** |
| 1. นักเรียนได้รับประทานอาหารกลางวัน  2. จำนวนนักเรียนขาดสารอาหารน้อยลง  3. สุขนิสัยในการรับประทานอาหารของนักเรียน | 1.สังเกต  2.สอบถาม  3.สัมภาษณ์ | 1. แบบสังเกต  2. แบบบันทึกการจัดกิจกรรม  3. แบบประเมินความพึงพอใจ |

**8. ผลที่คาดว่าจะได้รับ**

8.1 นักเรียนได้รับอาหารกลางวันที่มีสารอาหารครบ 5 หมู่ ร่างกายเจริญเจริญเติบโตแข็งแรง

(ลงชื่อ) ผู้เสนอโครงการ

(นางสมจิตร เก่งตรง)

ครูชำนาญการพิเศษโรงเรียนบ้านบางสะพานน้อย

(ลงชื่อ) ผู้อนุมัติโครงการ

(นางสุกัญญา ปัตเมฆ)

ผู้อำนวยการโรงเรียนบ้านบางสะพานน้อย